Lav et referat af nedenstående tekst:

Tekst:
I slutningen af marts blev rejserestriktionerne til Sverige lempet, så danskere, der rejser til Sverige, skal vise en negativ coronatest for at komme ind i landet. Herefter anbefales karantæne i syv dage, men det er ikke et krav. Udenrigsministeriet har stadig markeret Sverige som et såkaldt orange land med høje smittetal, hvor alle ikke-nødvendige rejser frarådes, men dette gælder ikke, hvis man rejser til sin egen ødegård eller lignende fritidsbolig og bliver der under rejsen. De nye lempelser er noget, som færgeselskabet Stena Line har haft gavn af. Deres tal for april viser, at der har været en stigning i antallet af passagerbookinger mellem Sverige og Danmark. Sammenligner man med sidste år, har der været en stigning på 107 procent i april 2021 sammenlignet med april 2020. Passagertallet er dog langt fra det, der var, inden coronapandemien ramte. -	De lempede rejserestriktioner har tidligere vist sig både hurtigt og tydeligt i vores bookinger. Den stigning, vi allerede oplever nu, er vi overbeviste om, kun vil øges de kommende måneder. Sommerreservationerne er steget i hele april og viser en solid udvikling i sommermånederne fra både dansk og svensk side. Der er tydelige tegn på optimisme blandt de rejsende, hvilket giver et positivt syn på sommersæsonen, siger Elisabeth Lönne, der er ansvarlig for Stena Lines danske ruter, i en pressemeddelelse. Nye lempelser på vej Det er både fra dansk og svensk side, at antallet af bookinger er steget. I lørdags trådte næste fase af genåbningen af turisterhvervene i kraft, og det betyder, at vaccinerede fremover kan rejse til lande, der er orange, uden krav om test og isolation ved hjemkomst. Det glæder Stena Line, at det i den næste tid bliver endnu nemmere for danskere og svenskere at rejse over sundet: -	Stigningen i bookinger vidner om, at der er en stor interesse for at rejse med bil og færge – især vores nabolande imellem. Vores færger har været en vigtig del af turismen og sammenhængskraften i regionen i næsten 60 år, så vi er glade for, at der igen kommer vind i de dansk-svenske turismesejl, siger Elisabeth Lönne fra Stena Line. Stena Line har ruterne Frederikshavn-Göteborg og Grenaa-Halmstad. Du kan læse mere om rejsevejledningen til Sverige på Udenrigsministeriets hjemmeside .

Referat:
Rederiet Stena Line oplever en stigning af passagerbookinger mellem Danmark og Sverige, efter rejserestriktionerne er blevet lempet.